Uber Luxurious NYC-Style Penthouse | LekkeSlaap
Vanaf R1 399 per nag (plek vir 8)
Uber Luxurious NYC-Style Penthouse is 'n selfsorgwoonstel met lugversorging in 'n veilige woonstelkompleks in die hartjie van Kaapstad. Dis in 'n boomryke straat wat na die koffiewinkels en kroeë in Groentemarkplein en Langstraat lei geleë.
’n Bespreking by Uber Luxurious NYC-Style Penthouse sluit in: Wanneer jul baba te vroeg gebore word – meer oor premature babas - Jou Gesin | Solidariteit WêreldJou Gesin | Solidariteit Wêreld
Tuis › Artikels › Wanneer jul baba te vroeg gebore word – meer oor premature babas
Julle sien opgewonde uit na jul pienkvoet se geboorte en merk die dae op die kalender af. Dan gebeur die onverwagte: Sussie maak haar opwagting weke vroeër as die verwagte datum. Niks kan ’n ouer op die verrassing (of skok) van ʼn premature baba voorberei nie.
Jy wonder: ‘Wat het ek verkeerd gedoen?’, ‘Gaan ons baba oorleef?’, ‘Gaan sy normaal ontwikkel of gaan daar komplikasies wees?’, ‘Sal ons goeie ouers wees?’.
Enkele feite oor premature babas
Oorsake: Mediese toestande soos preëklampsie, infeksie, hoë bloeddruk en diabetes, asook plasentale loslating kan tot ’n vroeë bevalling lei. Ander faktore is ’n ongesonde leefstyl voor en tydens swangerskap, soos rook, dwelm- en alkoholmisbruik en oorgewig. Vroue met ʼn geskiedenis van korttermynswangerskappe en vroue wat op ʼn baie vroeë of baie laat ouderdom swanger raak, asook mammas van meerlinge kan moontlik ook aan premature babas geboorte skenk. In baie gevalle kan die oorsaak van premature geboorte egter nie vasgestel word nie. Wat ook al die oorsaak, skuldgevoelens gaan nie tot jou baba se groei en ontwikkeling bydra nie. Bly eerder kalm, positief en fokus daarop om die beste mamma moontlik te wees.
– Premature babas word gewoonlik op 28 tot 36 weke van swangerskap gebore. Hoe nader jou baba aan haar beplande datum gebore word, hoe skraler is die moontlikheid vir komplikasies.
– Kenmerkende eienskappe: Hulle is baie klein en die koppie is groot in verhouding tot die res van die lyfie. Die vel is rooi of pienk, droog of vlokkerig en blink en deursigtig, met sigbare aartjies onder die vel. Die beskermende wit kaasagtige lagie op die vel is afwesig, omdat dit gewoonlik eers teen die einde van die swangerskap vervaardig word. Daar is min liggaamsvet onder die vel, daarom kan sy nie self haar liggaamstemperatuur reguleer nie. Fyn haartjies, wat mettertyd verdwyn, kom op die rug en skouers voor. Hul gelaatstrekke is ‘skerp’ en ongerond. Die ooglede lyk aanvanklik asof dit aan mekaar kleef, maar teen 30 weke behoort die ogies te begin fokus. Weens onderontwikkelde longe huil hulle baie sag of selfs geluidloos. Hul genitalieë is dikwels ook klein en onderontwikkel. Namate hul groter word, sal hul al hoe meer soos ʼn tipiese pasgebore baba begin lyk.
– Direk na geboorte word hulle onmiddellik na die neonatale intensiewesorgeenheid verskuif en in ʼn broeikas geplaas. Voedings- en suurstofbuise word aan die baba gekoppel – dit kan vir jul as ouers ontstellend wees. Wanneer baba self kan sluk om haar melk te drink en haar longe na wense ontwikkel het, en wanneer sy haar liggaamstemperatuur self kan reguleer en haar gewig genoegsaam toeneem, sal sy van die broeikas na ʼn gewone bababedjie verskuif word en uiteindelik ontslaan word.
– Kontak en binding met jul baba sal onmiddellik kan plaasvind – dit hoef nie te wag tot sy ontslaan word nie. Velkontak by wyse van ‘kangaroeversorging’ deur beide ouers word aangemoedig. Dit bied warmte, stabiliseer die hartklop en asemhaling, bevorder gewigstoename, laat die baba dieper slaap en maak haar rustiger gedurende wakker tye sodat sy minder sal huil. Jy sal haar vinniger kan begin borsvoed, wat haar gewig vinniger sal laat toeneem. Indien sy nog te swak is om opgetel te word, raak soveel moontlik aan haar.
– Voeding geskied aanvanklik binneaars of by wyse van ʼn voedingsbuisie deur die mond of neus. Om self te suig en sluk en terselfdertyd asem te haal is ʼn vaardigheid wat sy moet ontwikkel en ʼn uitdaging omdat sy vinnig moeg raak. Moedersmelk is die beste omdat dit teenliggaampies en ander noodsaaklike bestanddele voorsien wat die immuunstelsel versterk en weerstand teen infeksie verhoog. Tot jy kan borsvoed, pomp jou melk uit – dit kan deur die voedingsbuis aan haar gegee word. Dit stimuleer jou melkproduksie vir wanneer sy gereed is vir borsvoeding.
– Gesondheidsprobleme wat algemeen voorkom, is asemhalings- en hartprobleme, asook spysverteringsprobleme, geelsug, bloedarmoede en infeksies weens die onderontwikkelde immuunsisteem. Neem jul baba gereeld na die pediater vir opvolgbesoeke; indien nodig sal hy julle na spesialiste verwys.
– Slaappatroon: Hulle slaap aanvanklik tot 22 ure per dag, maar gewoonlik nie diep nie en ook nie vir lang tydperke aaneen nie. Hulle is dikwels ook lomerig wanneer hulle wakker is.
– Ontwikkeling: Premature babas ontwikkel gewoonlik normaal, maar ontwikkelingsprobleme soos ʼn spraakagterstand, groei- en bewegingsprobleme en tandprobleme, en sig- en gehoorprobleme kan voorkom. Sommige premature babas ontwikkel later sosiale en emosionele probleme. Indien jy besorgd is, raadpleeg die pediater wat julle, indien nodig, na toepaslike kundiges sal verwys.
– Ander mylpale. Hulle ontwikkel stadiger as hul tydgenote, maar sal uiteindelik al hulle mylpale bereik. Daar is ’n formule om jou baba se ontwikkeling en mylpale te bereken, ook bekend as aangepaste ouderdom. Dis die chronologiese ouderdom minus die aantal weke of maande wat die baba te vroeg gebore is. ʼn Baba van ses maande wat twee maande te vroeg gebore is, se aangepaste ouderdom sal dus vier maande wees en sal die ontwikkelingsvlak van ʼn baba van vier maande hê. Teen twee tot twee-en-ʼn-half jaar behoort hulle op dieselfde ontwikkelingsvlak as hul tydgenote te wees.
– Premature babas het twee verjaarsdae – die een waarop hulle gebore is en die beplande geboortedatum.
– Bring genoeg tyd by jul baba in die neonatale versorgingseenheid deur, maar rus ook genoeg. Indien moontlik, gaan gereeld huis toe. Berei die babakamer voor en maak seker dat ouer sibbe, indien hul groot genoeg is, weet wat om te verwag wanneer baba tuis kom.
– Lees soveel moontlik oor die versorging van jou premature baba. Vir meer inligting oor jou premature baba se versorging, voeding, gesondheid en ontwikkeling, raadpleeg
Sluit aan by ʼn ondersteuningsgroep vir ouers met premature babas.
Premature babas is vegtertjies en sal floreer onder julle liefde en goeie sorg. Geniet julle baie spesiale kindjie.